Jagalah kami Binturong (Arctictis binturong) Translated by Mandy Yeap, Jurina Josni, Nurfara Nadia Binti Ag Janih and Liu Siew Ying.
Kebajikan Haiwan Kebajikan haiwan merujuk kepada keadaan atau perasaan seekor haiwan. Keadaan kebajikan haiwan boleh menjadi positif, neutral atau negatif. Kebajikan seekor haiwan berpotensi untuk dibezakan setiap hari. Apabila keperluan haiwan - Nutrisi, tingkah laku, kesihatan dan alam sekitar - dipenuhi, mereka telah mendapat kebajikan yang positif. Kehidupan yang baik dalam kurungan mungkin merupakan kehidupan di mana haiwan boleh mengalami kebajikan yang baik secara konsisten untuk sepanjang hayat mereka.
Memahami bahawa haiwan mempunyai kedua-dua kebolehan untuk berperasaan dan kognitif serta persepsi kesakitan, mengukuhkan keperluan untuk menyediakan penjagaan yang sesuai untuk semua haiwan dalam kurungan. Ini adalah untuk memastikan kebajikan yang positif. Dalam kurungan, kebajikan haiwan bergantung kepada persekitaran yang disediakan untuk mereka dan penjagaan harian serta rawatan veterinar yang mereka terima. Oleh itu, adalah amat penting bagi kita untuk memahami keperluan tingkah laku dan fisiologi mereka, supaya kita dapat memenuhi keperluan tersebut dalam kurungan.
Binturong, juga dikenali sebagai "bearcat", tergolong dalam keluarga Viverridae. Kumpulan purba mamalia kecil hingga sederhana yang hanya terdapat di Dunia Lama ini, tinggal di hutan hujan tropika yang tebal di Asia Tenggara. Binturong mempunyai bau seperti bertih jagung mentega kerana kelenjar baunya, yang terletak di bawah ekornya. Binturong telah disenaraikan sebagai terjejas dalam "International Union for Conservation of Nature" IUCN, kerana trend populasi mereka telah menurun iaitu dianggarkan lebih daripada 30 peratus dalam tempoh tiga dekad yang lalu. Ancaman utama Binturong ialah kemusnahan habitat, pemburuan, dan perdagangan haram hidupan liar.
Makanan kegemaran binturong Binturong berada dalam filum Carnivora, tetapi mereka banyak mengkonsumsikan buah. Walau bagaimanapun, mereka merupakan haiwan oportunistik dan juga memakan bangkai, telur, pucuk tumbuhan dan daun. Mereka juga merupakan pemburu yang handal kerana mereka memakan invertebrata kecil, ikan, burung dan mamalia kecil apabila situasi membenarkan. Tingkah laku positif yang digalakkan Semasa berada di dalam kurungan, pastikan anda memberikan pelbagai jenis pilihan diet. Kepelbagaian buah-buahan dan sayur-sayuran dengan diet asas- daging karnivor yang diperkukuhkan boleh ditawarkan. Pastikan makanan ditabur secara rawak di dalam kandang untuk menggalakkan tingkah laku mengais dan mencari makanan.
Flickr@Mark Van Seeters Binturong suka untuk berkomunikasi Binturong menggunakan deria bau dan bunyi untuk berkomunikasi. Mereka menyeret ekor mereka yang mengandungi kelenjar bau untuk menanda kawasan mereka. Mereka akan membuat bunyi seperti ketawa kecil, meraung dan mengaum untuk berkomunikasi dengan Binturong yang lain, dan juga akan "purr" sekali. Binturong selalunya akan tinggal sendiri atau dalam keluarga yang selalunya mempunyai seekor betina dan anaknya yang belum matang. Tingkah laku positif yang digalakkan Di dalam kurungan , Binturong akan hidup bersama dalam satu keluarga atau dalam kumpulan yang kecil. Sentiasa berikan mereka ruang yang cukup di dalam kandang (secara menegak serta mendatar), supaya setiap individual dapat memilih sama ada ingin berinteraksi atau tidak.
Binturong suka memanjat Kebanyakkan Binturong adalah arboreal, iaitu menghabiskan masa di atas pokok. Mereka adalah pemanjat yang handal, ditambah pula dengan kaki yang kuat dengan kuku yang boleh ditarik balik separuhnya. Kaki belakang mereka boleh diputarkan ke belakang supaya kuku mereka masih dapat memberikan cengkaman semasa turun daripada pokok dengan mendahului kepala. Mereka akan tidur tinggi di atas dahan pokok secara meringkuk. Tingkah laku positif yang digalakkan Sediakan kandang yang membolehkan pergerakan arboreal di seluruh ruang. Kandang ini harus mempunyai pelbagai pilihan memanjat yang berbeza, berbilang pokok, dahan dan platform yang dapat dipilih oleh binturong untuk bersembunyi. Flickr@jinterwas
Flickr@patrick janicek Binturong yang Aktif Walaupun binturong terlihat bergerak lambat, binturong ternyata boleh menjadi agak aktif. Selain memanjat, binturong terkenal dengan berenang dan juga menyelam untuk mencari makanan. Mereka juga menggunakan tanah untuk berjalan di antara peluang memanjat, dan menggunakan ekornya yang berfungsi seperti anggota tubuh lainnya apabila memanjat. Tingkah laku positif yang digalakkan Menyediakan persekitaran yang menarik dan dinamik untuk dijelajahi oleh binturong. Pastikan terdapat banyak ruang menegak untuk memanjat. Gunakan pengayaan untuk memvariasikan ruang, contohnya, aroma yang berbeza, bambu gantung yang dilubangi untuk menyembunyikan makanan dan sesekali menukar lokasi dahan dan buaian kanvas.
Binturong Aktif di Malam Hari Binturong aktif terutamanya pada waktu malam, tidur pada siang hari dan menikmati berjemur di bawah matahari. Mereka tidak mempunyai pemangsa yang dikenali selain daripada manusia. Tingkah laku positif yang digalakkan Pastikan kandang anda memberikan peluang kepada binturong untuk melakukan tabiat aktifnya pada waktu malam dan berehat pada waktu siang. Menyediakan satu ruang yang terbuka untuk mereka pada waktu malam dan ruang rehat pada waktu siang. Jangan tempatkan kandang dikawasan yang bising dan sibuk, serta memaklumkan pengunjung tentang tabiat nokturnal Binturong.
Reproduksi Binturong Binturong betina adalah salah satu daripada beberapa mamalia yang dapat mengalami implantasi tertunda, yang membolehkannya menentukan waktu kelahiran anaknya mengikut keadaan persekitaran yang baik. Ini bermakna, proses mengawan boleh berlaku pada bila-bila masa sepanjang tahun. Jantan diketahui akan tinggal bersama betina selepas kelahiran anaknya. Tingkah laku positif yang digalakkan Interaksi sosial yang positif antara binturong adalah amat digalakkan, namun pembiakan hanya boleh dilakukan apabila kandang anda dapat memberi satu ruang yang mencukupi untuk seekor binturong dewasa dan anak-anaknya. Sentiasa pastikan bahawa betina memiliki kawasan yang tenang untuknya dan anak-anaknya. Flickr@Larry Johnson
Binturong Menikmati ... Berkomunikasi dan berinteraksi, tidur dan berjemur di bawah matahari dan makan! Kita harus sentiasa mencuba dan meniru tingkah laku semula jadi dan normal mereka dalam kurungan supaya mereka berasa bahagia dan sihat sepanjang hidup mereka.